കാമുകിയെ വീട്ടില് നിന്നും കടത്തികൊണ്ടുപോയി, പോലീസിനെ കണ്ടപ്പോള് ഉപേക്ഷിച്ചു പ്രതി റിമാന്ഡില് പഴവര്ഗ്ഗ വില്പനക്കാരനായ ഇയാള് സോഷ്യല് മീഡിയ വഴിയാണ് കൊല്ലം സ്വദേശിയായ പതിനേഴുകാരിയുമായി പരിചയത്തിലായത്. കൊല്ലം: പ്രായപൂര്ത്തിയാകാത്ത പെണ്കുട്ടിയെ വീട്ടില് നിന്ന് വിളിച്ചിറക്കിക്കൊണ്ടുപോവുകയും പൊലീസിനെ കണ്ടപ്പോള് റോഡിലുപേക്ഷിച്ച് രക്പ്പെടുകയും ചെയ്ത യുവാവ് റിമാന്ഡില്. ആലപ്പുഴ മാവേലിക്കര തഴക്കര കണ്ണോത്ത്മുടി അതുല്യാ ഭവനില് അഭിജിത്ത് 23 ആണ് പോലീസ് പിടിയിലായത്. കുട്ടിയുടെ പരാതിയുടെ അചിസ്ഥാനത്തിലാണ് കേസെടുതത്തത്. പഴവര്ഗ്ഗ വില്പനക്കാരനായ ഇയാള് സോഷ്യല് മീഡിയ വഴിയാണ് കൊല്ലം സ്വദേശിയായ പതിനേഴുകാരിയുമായി പരിചയത്തിലായത്. അസമയത്ത് നഗരത്തില് തനിച്ച് നില്ക്കുന്ന പെണ്കുട്ടിയോട് പൊലീസ് വിവരങ്ങള് ചോദിച്ചപ്പോഴാണ് യുവാവ് കടത്തിക്കൊണ്ടു പോകാന് ശ്രമിച്ചതാണെന്നും പൊലീസിനെ കണ്ട് അയാള് രക്ഷപ്പെട്ടതാണെന്നുമുളള വിവരം അറിഞ്ഞത്. ശേഷം പൊലീസ് സംഘം കുട്ടിയെ കൂട്ടിക്കൊണ്ടു പോയി രക്ഷാകര്ത്താക്കളെ വിളിച്ചുവരുത്തി വിട്ടയച്ചു.